যুগ্ম প্রোটিন
যুগ্ম প্রোটিন (ইংরেজি: Conjugated Protein) হল একধরনের প্রোটিন যা অন্যান্য অ-প্রোটিন পদার্থের সাথে সমযোজী বন্ধন বা দুর্বল আকর্ষণ দ্বারা আবদ্ধ থেকে বিভিন্ন কাজ সম্পন্ন করে। যে সমস্ত প্রোটিন শুধুমাত্র অ্যামাইনো অ্যাসিড দিয়ে তৈরি তাদেরকে সরল প্রোটিন বলা হয়। এই সরল প্রোটিন ই যখন অন্য কোন অ-প্রোটিন পদার্থের সাথে যুক্ত হয়, তা হয় যুগ্ম প্রোটিন। এই অ-প্রোটিন পদার্থটিকে মূলত প্রস্থেটিক গ্রুপ বলে। ভিটামিন অন্যতম গুরুত্বপূর্ণ প্রস্থেটিক গ্রুপ।